สำหรับร้านนี้ กำลังมาแรงทั้งในทาง Social และได้เห็นรีวิวมากมาย อีกทั้งใครที่ต้องการมาทาน จะต้องจองที่นั่งล่วงหน้า เพราะอาจจะทำให้คุณพลาดได้ แต่ทางร้านค่อนข้างทำการตลาดดี มีการประชาสัมพันธ์ทั่วถึงผ่านทาง Fan page ในส่วนของโปรโมชั่นและอื่น ๆ 
และครั้งนี้เราและครอบครัวมาลุยกันที่นี่
ที่ตั้ง: ร้านตั้งอยู่ชั้น 2 ของห้าง The Sense ปิ่นเกล้า ซึ่งอยู่ใกล้กับห้าง Central ปิ่นเกล้า

การเดินทาง: หากนำรถยนต์ส่วนตัวมา มาง่ายไม่ว่าจะมาจากทางสายใต้ใหม่ หรือทางพาต้าปิ่นเกล้า
ส่วนรถเมล์ก็ผ่านหลายสาย เดินทางค่อนข้างสะดวก

การจองที่นั่ง: สามารถจองผ่าน ไลน์ หรือโทร หรือ Fanpage

ราคา: บุฟเฟ่ต์คนละ 765 บาท สามารถทานได้ 2 ชั่วโมง

เมนูต่าง ๆ ที่ทางร้านพร้อมเสริฟ
- seafood on ice: กุ้ง , หอยนางรมตัวใหญ่, หอยแมลงภู่นิวซีแลนด์, หอยแมลงภู่สุราษฎร์ฯฃ
- อาหารคาว: สเต็กปลาแซลมอน, เนื้อย่าง, กุ้งแม่น้ำย่าง, พิซซ่าแฮม, ซุปเห็ดทรัฟเฟิล, ส่วนของขนมปัง พาสม่าแฮม 
- อาหารสำเร็จรูป: แกงเขียวหวาน, สตูเนื้อ, ยำปลาดอลล่า, ข้าวสวย , ไส้กรอก ,แฮม, ไก่ทอด,มันทอด , ไข่ปลาทอด, เทมปุระ เป็นต้น ส่วนตัวคิดว่าเมนูอาหารสำเร็จรูปน่าจะเปลี่ยนทุกวันนะคะ
- Sashimi: ส่วนนี้มีค่อนข้างน้อย เช่น Salmon, ไข่หวาน, ทูน่า, ปูอัด และมีส่วนของซูชิ หน้าปลาไหล หน้าแซลมอนรมควัน
- บาร์สลัด: ผักค่อนข้างหลากหลาย น้ำสลัดก็มีให้เลือกประมาณ 3 รส ส่วนของผลไม้ก็มีประมาณ 3 อย่างให้เลือกทานค่ะ 
- อาหารสั่งทำสด : เช่นอาหารจำพวกพาสต้า สปาเก็ตตี้ เช่น คาโบนาร่า , ขี้เมา , ผัดไทกุ้งแม่น้ำ, ก๋วยเตี๋ยว 
- อาหารหวาน: honey toast, waffle, chocolate lava , ซาลาเปาลาวา Phoenix และไอศกรีมมากกว่า 10 รสชาติ, ครีมบูเล่, พานาคอสต้า
- เครื่องดื่ม มีให้เลือกดื่มหลากหลาย เช่น น้ำอัดลม น้ำผลไม้ เช่น น้ำพันซ์ น้ำเก็กฮวย น้ำมะตูม เป็นต้น

เมนูเด็ด: - หอยนางรมตัวใหญ่มากกกกกกกกกกกกกก (สามารถรับได้ครั้งละ 2 ตัวต่อครั้ง)
- ซุปเห็ดทรัฟเฟิล อร่อย หวาน ๆ มัน ทานเพลิน
- ซาลาเปาลาวาของ Phoenix ที่เสริฟให้ทานแบบไม่อั้นแบบจุใจ
- ไอศกรีมรสชาไทย ชาเขียว และคุ้กกี้แอนด์ครีม เยี่ยมมาก
- chocolate lava จิ๋วแต่แจ๋ว รสชาติเยี่ยม
- ผัดไทกุ้งแม่น้ำ เส้นเหนียวหนึบ รสชาติเข้มข้น อร่อยเลย

สิ่งที่ผิดหวัง: Sashimi ถือว่าไม่ค่อยโอเค
- Honey toast จืด ไม่ชุ่มฉ่ำ

การบริการ: พนักงานทุกคนบริการดีมาก ยิ้มแย้มแจ่มใส บริการทั่วถึง คอยเก็บจาน และดูแลตลอด